ສະຫະລັດ ແລະຟີລິບປິນ ຊ້ອມລົບຮ່ວມ ປະຈຳປີ ທີ່ທະເລຈີນໃຕ້
ການ​ຊ້ອມ​ລົບ​ຮ່ວມ ທີ່​ເອີ້ນ​ວ່າ “Phiblex” ມີ​ວັດຖຸ​ປະສົງ ​ເພື່ອ​ທົດ​ສອບ​ຄວາມ​ຕຽມ​ພ້ອມ​ ຂອງ​ສອງ​ປະ​ເທດພັນທະ​ມິດ ​ເພື່ອ​ຕອບ​ໂຕ້ຕໍ່​ ສະພາວະ​ສຸກ​ເສີນ​ໃດໆ ​ທີ່​ອາດ​ຈະ​ເກີດ​ຂຶ້ນ​ນັ້ນ.
ຟີລິບປິນ ແລະ ສະຫະລັດ ໄດ້ເປີດສາກທຳການຊ້ອມລົບຮ່ວມ ປະຈຳປີຢູ່ທະເລຈີນໃຕ້ ໃກ້ກັບບໍລິເວນນ່ານນ້ຳທີ່ຈີນມີບັນຫາ ຂັດແຍ້ງເລື້ອງເຂດນ້ຳແດນດິນຢ່າງຂົມຂື່ນ ກັບບັນດາປະເທດ ເພື່ອນບ້ານໃກ້ຄຽງຂອງຕົນນັ້ນ ພວກທະຫານເຮືອແລະນາວິກກະໂຍທິນ ປະມານ 5 ພັນຄົນ ຈາກສອງປະເທດ ໄດ້ເລີ້ມການຊ້ອມລົບທາງທະເລ ເປັນເວລາ 11 ມື້ໃນວັນຈັນມື້ນີ້ ການຊ້ອມລົບຮ່ວມ ທີ່ເອີ້ນວ່າ ມີວັດຖຸປະສົງ ເພື່ອທົດສອບຄວາມຕຽມພ້ອມຂອງສອງປະເທດ ພັນທະມິດ ເພື່ອຕອບໂຕ້ຕໍ່ພາວະສຸກເສີນໃດໆ ທີ່ອາດຈະເກີດ ຂຶ້ນນັ້ນ ສອງປະເທດຈະທຳການເຝິກຊ້ອມ ການບຸກລຸກໂຈມຕີທາງເຮືອ ການຍົກພົນຂຶ້ນຝັ່ງ ການຊ້ອມຍິງປືນດ້ວຍລູກປືນແທ້ໆ ແລະການຊ້ອມລົບກັບລົດກຸ້ມເກາະ ໃກ້ໆກັບໝູ່ເກາະ Spratly ແລະໂຂດຫີນ Scarborough ບ່ອນທີ່ຈີນໄດ້ມີການປະເຊີນໜ້າກັນຢ່າງເຄັ່ງຕຶງ ມາຕິດຕໍ່ກັນຫຼາຍຄັ້ງ ກັບພວກປະເທດເພື່ອນບ້ານ ຫລາຍພາກສ່ວນທີ່ອຸດົມຮັ່ງມີດ້ວຍແຫຼ່ງຊັບພະຍາກອນທຳມະຊາດນີ້ ໄດ້ມີການອ້າງເອົາກຳມະສິດເຊັ່ນກັນ ໂດຍມາເລເຊຍ ໄຕ້ຫວັນ ແລະຫວຽດນາມ